ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
പ്രതിദിനം എട്ട് ലക്ഷത്തിലധികം പേരുടെ പരിശോധനയുമായി ഇന്ത്യ, ആകെ പരിശോധന 3.5 കോടിയിലധികമായി
2020 ജനുവരിയിൽ പൂനെയിലെ ഒരൊറ്റ ലാബിലൂടെ കോവിഡ് പരിശോധനക്ക് തുടക്കം ആരംഭിച്ച ഇന്ത്യ ഇന്ന് ആകെ 3.5 കോടിയിലധികം പരിശോധനകൾ നടത്തിക്കഴിഞ്ഞു. കഴിഞ്ഞ ആറ് ദിവസമായി പ്രതിദിനം 8 ലക്ഷത്തിലധികം പരിശോധനകൾ നടത്തുന്നു. കഴിഞ്ഞ 24 മണിക്കൂറിനുള്ളിൽ 8,01,147 കോവിഡ്-19 പരിശോധന നടത്തി. ആകെ നടത്തിയ പരിശോധനകളുടെ എണ്ണം 3,52,92,220 ൽ എത്തിയിരിക്കുകയാണ്.
ദേശീയതലത്തിൽ ലാബ് ശൃംഖല വിപുലീകരിച്ചു കൊണ്ടുള്ള പരിശോധനാതന്ത്രം ഉറപ്പാക്കിയിട്ടുണ്ട്. സർക്കാർ മേഖലയിലെ 983 ലാബുകളും, 532 സ്വകാര്യ ലാബുകളും അടക്കം, 1515 ലാബുകൾ വഴി ജനങ്ങൾക്ക് ആവശ്യമായ പരിശോധന സൗകര്യങ്ങൾ ഒരുക്കിയിട്ടുണ്ട്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
(
തൊഴില്, ഉദ്യോഗ മന്ത്രാലയം
ആത്മനിര്ഭര് ഭാരത് റോസ്ഗാര് യോജനയ്ക്ക്  കീഴില് രജിസ്ട്രേഷന് നടത്തേണ്ട അവസാന തീയതി 2021 ജൂണ് 30 ല് നിന്ന് 2022 മാര്ച്ച് 31 വരെ നീട്ടാന് മന്ത്രിസഭയുടെ അംഗീകാരം
ആത്മനിര്ഭര് ഭാരത് റോസ്ഗാര് യോജന ക്ക് കീഴിലെ നേട്ടങ്ങള് ലഭിക്കുന്നതിന് ഗുണഭോക്താക്കളെ രജിസ്റ്റര് ചെയ്യുന്നതിനുള്ള അവസാന തീയതി മറ്റൊരു ഒന്പത് മാസം കൂടി അതായത് 2021 ജൂണ് 30 മുതല് 2022 മാര്ച്ച് 31 വരെ നീട്ടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകാരം നല്കി. ഈ നീട്ടലിന്റെ ഫലമായി നേരത്തെ 58.5 ലക്ഷം തൊഴിലവസരങ്ങള് സൃഷ്ടിക്കപ്പെടുമെന്ന് ഉദ്ദേശിച്ചിരുന്നിടത്ത് ഔപചാരികമേഖലയില് 71.8 തൊഴിലവസര ങ്ങള് സൃഷ്ടിക്കപ്പെടുമെന്ന് കണക്കാക്കുന്നു. 2021 ജൂണ് 18ലെ കണക്ക് പ്രകാരം എ.ബി.ആര്.വൈക്ക് കീഴില് 79,577 സ്ഥാപനങ്ങളിലൂടെ 21.42 ലക്ഷം ഗുണഭോക്താക്കള്ക്ക് 902 കോടി രൂപയുടെ ആനുകൂല്യം നല്കി.
2022 മാര്ച്ച് 31 വരെനീട്ടിയ രജിസ്ട്രേഷന് കാലയളവിലേക്കുള്ള ചെലവ് ഉള്പ്പെടെ പദ്ധതിയുടെ ഏകദേശ ചെലവ് 22,098 കോടി രൂപയായിരിക്കും.
വിവിധ മേഖലകളിലെ / വ്യവസായങ്ങളിലെ തൊഴിലുടമകളുടെ സാമ്പത്തിക ഭാരം കുറയ്ക്കുന്നതിനും കൂടുതല് തൊഴിലാളികളെ നിയമിക്കാന് അവരെ പ്രോത്സാഹിപ്പിക്കുന്നതിനുമായി എംപ്ലോയീസ് പ്രൊവിഡന്റ് ഫണ്ട് ഓര്ഗനൈസേഷന്  വഴിയാണ് ഈ പദ്ധതി നടപ്പിലാക്കുന്നത്.
എ.ബി.ആര്.വൈക്ക് കീഴില് ഒരു സ്ഥാപനം പുതിയ ജീവനക്കാരെ നിയമിക്കുകയോ, അല്ലെങ്കില് 2020 മാര്ച്ച് 1 മുതല് 2020 സെപ്റ്റംബര് 30 വരെ ജോലി നഷ്ടപ്പെടുകയോ ചെയ്ത ഇ.പി.എഫ്.ഒയില് രജിസ്റ്റര് ചെയ്ത സ്ഥാപനങ്ങള്ക്കും 15,000 രൂപയില് കുറവ് വേതനം പ്രതിമാസം വാങ്ങുന്ന അവരുടെ പുതിയ ജീവനക്കാര്ക്കുമാണ് നേട്ടമുണ്ടാകുക.
ധനകാര്യ കമ്മീഷൻ
15-ാം ധനകാര്യ കമ്മീഷന്റെ സാമ്പത്തിക ഉപദേശക സമിതിയോഗം നാളെ
15-ാം ധനകാര്യ കമ്മീഷന്റെ ചെയര്മാന് ശ്രീ എന് കെ സിങ്ങും പതിനഞ്ചാം ധനകാര്യ കമ്മീഷന് അംഗങ്ങളും സാമ്പത്തിക ഉപദേശക സമിതിയുമായി നാളെ ഏകദിന കൂടിക്കാഴ്ച നടത്തും.
''ജിഡിപി വളര്ച്ച, കേന്ദ്രത്തിന്റെയും സംസ്ഥാനങ്ങളുടെയും നികുതി ഇടപെടലുകള്, ജിഎസ്ടി നഷ്ടപരിഹാരം, വരുമാന കമ്മി ഗ്രാന്റ്, സാമ്പത്തിക ഏകീകരണം എന്നിവയെക്കുറിച്ചുള്ള അന്തിമ ചര്ച്ച''യാണ് യോഗത്തിലുണ്ടാകുക.
സാമ്പത്തിക ഉപദേശക സമിതി അംഗങ്ങളായ പിനാക്കി ചക്രവര്ത്തി, ഡോ. പ്രാചി മിശ്ര, ഡോ. ഓംകാര് ഗോസ്വാമി, ഡോ. സജ്ജിദ് , ശ്രീ നീല്കാന്ത് മിശ്ര, ഡോ. രതിന് റോയ്, ഡോ. ഡി കെ ശ്രീവാസ്തവ, ഡോ. അരവിന്ദ് വിർമാനി , ഡോ. എം ഗോവിന്ദറാവു, ഡോ. സുദീപ്തോ മുണ്ഡ്ലെ, ഡോ. ശങ്കര് ആചാര്യ, ഡോ. പ്രണബ് സെന്, ഡോ. കൃഷ്ണമൂര്ത്തി സുബ്രഹ്മണ്യന് തുടങ്ങിയവര് നാളത്തെ യോഗത്തില് പങ്കെടുക്കും.
പ്രധാനമന്ത്രിയുടെ ഓഫീസ്
ഉത്തർപ്രദേശിലെ റെയിൽ ശൃംഖലയുടെ 100 ശതമാനം വൈദ്യുതീകരണത്തിൽ പ്രധാനമന്ത്രി സന്തോഷം പ്രകടിപ്പിച്ചു
ഉത്തർപ്രദേശിലെ ബ്രോഡ് ഗേജ് റെയിൽ ശൃംഖല 100 ശതമാനം വൈദ്യുതീകരിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
യുപിയിലെ ബ്രോഡ് ഗേജ് റെയിൽ ശൃംഖലയുടെ 100 ശതമാനം വൈദ്യുതീകരണത്തെക്കുറിച്ച് റെയിൽവേ മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"വളരെ നല്ലത്!"
കൃഷി മന്ത്രാലയം
അടുക്കളത്തോട്ടമൊരുക്കൂ, മീൻവളം റെഡി!
എറണാകുളം കൃഷിവിജ്ഞാന കേന്ദ്രത്തിന്റെ സാങ്കേതികവിദ്യ ഉപയോഗിച്ച് വീട്ടമ്മമാരുടെ സ്റ്റാർട്ടപ്പ് സംരംഭം
എറണാകുളം കൃഷി വിജ്ഞാന കേന്ദ്രം  വികസിപ്പിച്ച മീൻവളം വനിതാസംരംഭകരിലൂടെ വിപണിയിലേക്ക്. കെവികെയുടെ സാങ്കേതികവിദ്യ സ്വീകരിച്ച് മീൻവളനിർമാണ യൂണിറ്റുകൾ സ്ഥാപിച്ചാണ് വീട്ടമ്മമാരായ സിനി ഷായും ഐവി ജോസും ഉൽപന്നം വിപണിയിലെത്തിക്കുന്നത്. വനിതാസംരംഭകരെ പ്രോത്സാഹിപ്പിക്കുന്നതൊടൊപ്പം മീൻവളം ആവശ്യക്കാരിലെത്തിച്ച് ജില്ലയിൽ അടുക്കളത്തോട്ടങ്ങൾ സമ്പുഷ്ടമാക്കുകയാണ് കെവികെയുടെ ലക്ഷ്യം.
കൃഷി വിജ്ഞാന കേന്ദ്രത്തിൽ നിന്ന് ലഭിച്ച പരിശീലനത്തിന് ശേഷമാണ് മീൻവളനിർമാണരംഗത്ത് സ്റ്റാർട്ടപ്പ് സംരംഭം തുടങ്ങാൻ വീട്ടമ്മമാർ മുന്നിട്ടിറങ്ങിയത്. ചെറായി സ്വദേശിയായ സിനി ഷായും മുനമ്പം സ്വദേശി ഐവി ജോസും യഥാക്രമം 'ലച്ചൂസ് മൽസ്യവളം', 'ഐവീസ് അഗ്രോ ഹബ്' എന്നീ പേരുകളിൽ വ്യ്ത്യസ്ത സ്റ്റാർട്ടപ്പ് യൂണിറ്റുകൾക്ക് തുടക്കമിട്ടത്. തപാൽ വഴിയും ഓൺലൈൻ സൗകര്യങ്ങളുപയോഗപ്പെടുത്തിയുമാണ് ആദ്യഘട്ടത്തിൽ മീൻവളം ആവശ്യക്കാരിലെത്തിക്കുന്നത്.
മീൻ മാർക്കറ്റുകളിലും മറ്റും വരുന്ന അവശിഷ്ടങ്ങൾ അത്രതന്നെ അളവിൽ ചകിരിച്ചോറുമായി കലർത്തി സൂക്ഷ്മാണു മിശ്രിതം ഉപയോഗിച്ചാണ് 'ഫിഷ്ലൈസർ' എന്ന പേരിൽ മീൻവളം തയ്യാറാക്കിയിരിക്കുന്നത്. എയ്റോബിക് കമ്പോസ്റ്റിംഗ് പ്രക്രിയയിലൂടെ ഉണ്ടാക്കുന്ന ഈ മൽസ്യവളത്തിൽ പോഷകങ്ങളോടൊപ്പം മണ്ണിന് ഗുണകരമായ ധാരാളം സൂക്ഷ്മ ജീവികളുമുണ്ട്. സൂക്ഷ്മാണു മിശ്രിതം ഉപയോഗിക്കുന്നതിനാൽ അൽപം പോലും ദുർഗന്ധവും ഉണ്ടാവില്ല. ജലാംശം പൂർണമായും ചകിരിച്ചോർ ആഗിരണം ചെയ്യുന്നതിനാൽ മീനിലെ പോഷകങ്ങൾ നഷ്ടപ്പെടാതെ പൂർണമായും ചെടികൾക്ക് ലഭ്യമാകും എന്ന പ്രത്യേകതയുമുണ്ട്.
മീൻവളം, വിളകൾക്ക് പ്രത്യേകിച്ഛ് പച്ചക്കറികൾക്ക് അത്യുത്തമമാണ്. വൃക്ഷായുർവേദത്തിൽ പോലും മീൻ വളത്തെക്കുറിച്ച് പരാമർശിച്ചിട്ടുണ്ട്. കടൽ മത്സ്യങ്ങളിൽ നൈട്രജന്റെയും സൂക്ഷ്മ മൂലകങ്ങുളുടെയും അളവ് കൂടുതലായതിനാൽ പച്ചക്കറി തൈകൾ തഴച്ചു വളരുന്നതിനും പൂവിടുന്നതിനും കായ്ക്കുന്നതിനും നല്ലതാണ്. മീൻ വളം നൽകുന്നുണ്ടെങ്കിൽ ചാണകപ്പൊടി, കമ്പോസ്റ്റ് എന്നിവയുടെ ഉപയോഗം കുറയ്ക്കുവാനും സാധിക്കും.
കേന്ദ്ര സർക്കാരിന്റെ സ്വച്ഛ് ഭാരത് അഭിയാൻ പദ്ധതിയുടെ ഭാഗമായാണ് മീൻ അവശിഷ്ടങ്ങളുപയോഗിച്ച് കെവികെ മീൻവള സാങ്കേതികവിദ്യ വികസിപ്പിച്ചത്. പച്ചക്കറികൾക്ക് 100 ഗ്രാം എന്ന തോതിൽ അടിവളമായും 15 ദിവസം ഇടവേളകളിൽ 50 ഗ്രാം വീതം മേൽവളമായും ചുവട്ടിൽ ഇളക്കി ചേർത്തു കൊടുക്കാം. ഒരു കിലോയുടെ പായ്ക്കറ്റിന് 60 രൂപയാണ് വില.
തപാലിൽ ലഭിക്കാൻ കെവികെയുടെ വനിതാ സംരംഭകരെ ബന്ധപ്പെടുക: ഐവീസ് അഗ്രോ ഹബ് - 9349257562, ലച്ചൂസ് മൽസ്യവളം - 9249203197.
റോഡ് ഗതാഗത, ഹൈവേ മന്ത്രാലയം
2022-23-ഇൽ പ്രതിദിനം 50 കിലോമീറ്റർ എന്ന റെക്കോർഡ് വേഗതയിൽ 18,000 കിലോമീറ്റർ ദേശീയ പാത നിർമ്മിക്കുന്നതിന് ഗവണ്മെന്റ് പ്രതിജ്ഞാബദ്ധമാണെന്ന് ശ്രീ നിതിൻ ഗഡ്കരി
(ന്യൂ ഡൽഹി: മെയ് 12, 2022
പ്രധാന മന്ത്രി ശ്രീ നരേന്ദ്ര മോദിയുടെ നേതൃത്വത്തിൽ ഒരു പുതു ഭാരതത്തിന്റെ അഭിലാഷങ്ങൾ നിറവേറ്റുന്നതിന് രാജ്യത്ത് ഉടനീളമുള്ള ദേശിയ പാതാ ശൃംഖലയുടെ വിപുലീകരണം നടത്തുന്നതിന് ഗവണ്മെന്റ് പ്രതിജ്ഞാബദ്ധമാണെന്ന് കേന്ദ്ര ഉപരിതല-പൊതു ഗതാഗത മന്ത്രി ശ്രീ നിതിൻ ഗഡ്കരി പറഞ്ഞു. ഇതിനായി 2022-23-ഇൽ പ്രതിദിനം 50 കിലോമീറ്റർ എന്ന റെക്കോർഡ് വേഗതയിൽ 18,000 കിലോമീറ്റർ ദേശിയ പാത നിർമ്മിക്കുന്നതിന് ഗവണ്മെന്റ് പദ്ധതി ഇടുന്നു.
2025-ഓടെ രണ്ട് ലക്ഷം കിലോമീറ്റർ ദേശിയ പാത ശൃംഖലയുടെ വികസനമാണ് ഗവണ്മെന്റിന്റെ സമഗ്ര ലക്ഷ്യം എന്ന് മന്ത്രി തന്റെ ട്വിറ്റർ സന്ദേശത്തിൽ പറഞ്ഞു. റോഡ് അടിസ്ഥാന സൗകര്യം ആത്മ നിർഭർ ഭാരത്തിന്റെ ആത്മാവാണെന്നും, അതുകൊണ്ടുതന്നെ, സമയബന്ധിതമായും ലക്ഷ്യബോധത്തോടെയും ലോകോത്തര നിലവാരത്തിലുള്ള റോഡ് അടിസ്ഥാന സൗകര്യത്തിന്റെ വികസനം അത്യാവശ്യമാണ്.
പ്രധാനമന്ത്രിയുടെ ഓഫീസ്
റോഷ് ഹഷാനയിൽ ലോകമെമ്പാടുമുള്ള ജൂതർക്ക് പ്രധാനമന്ത്രിയുടെ ആശംസ
റോഷ് ഹഷാനയുടെ വേളയിൽ ഇസ്രായേൽ പ്രധാനമന്ത്രി യെയർ ലാപിഡിനും ഇസ്രായേലിലെ സൗഹൃദ ജനങ്ങൾക്കും ലോകമെമ്പാടുമുള്ള ജൂത ജനതയ്ക്കും പ്രധാനമന്ത്രി ശ്രീ നരേന്ദ്ര മോദി തന്റെ ഊഷ്മളമായ ആശംസകൾ അറിയിച്ചു.
പ്രധാനമന്ത്രി ട്വീറ്റ് ചെയ്തു :
"എന്റെ സുഹൃത്ത് യെയർ ലാപിഡിനും, ഇസ്രായേലിലെ സൗഹൃദ ജനതയ്ക്കും ലോകമെമ്പാടുമുള്ള ജൂത സമൂഹത്തിനും റോഷ് ഹഷാനയുടെ ഊഷ്മളമായ ആശംസകൾ. പുതുവർഷം എല്ലാവർക്കും നല്ല ആരോഗ്യവും സമാധാനവും സമൃദ്ധിയും നൽകട്ടെ. ഷാന തോവ!"
--ND--
Warmest greetings for Rosh Hashanah to my friend @yairlapid, Israel's friendly people and the Jewish community all over the world. May the new year bring good health, peace and prosperity to everyone. Shana Tova!
— Narendra Modi  September 25, 2022
(מאחל לידידי @yairlapid, לאזרחי ישראל, והעם היהודי בכל העולם ברכות לבביות לרגל חג ראש השנה. אני מאחל ששנה זו תהיה שנה של בריאות טובה, שלום ושגשוג לכולם.
— Narendra Modi  September 25, 2022
שנה טובה!
പ്രത്യേക സേവനങ്ങളും ഫീച്ചറുകളും
ആന്ധ്രാപ്രദേശിലെ വെള്ളപ്പൊക്കം: ചൊവ്വാഴ്ച ഏഴ് ട്രെയിനുകൾ റദ്ദാക്കും
ആന്ധ്രാ പ്രദേശിൽ വിജയവാഡ ഡിവിഷനിലെ വെള്ളപ്പൊക്കത്തിൽ നാശം വിതച്ച ഗുഡൂർ - വിജയവാഡ, പഡുഗപാടു - നെല്ലൂർ സെക്ഷനുകളിൽ ട്രെയിൻ ഗതാഗതം ഭാഗികമായി പുനഃസ്ഥാപിക്കപ്പെട്ടതായി ദക്ഷിണ മധ്യ റെയിൽവേ അറിയിച്ചു. താഴെപ്പറയുന്ന ട്രെയിനുകൾ റദ്ദാക്കി/വഴിതിരിച്ചുവിട്ടു:
റദ്ദാക്കിയവ
1. ട്രെയിൻ നമ്പർ 22670 പട്ന ജംഗ്ഷൻ-എറണാകുളം ജംഗ്ഷൻ പ്രതിവാര സൂപ്പർഫാസ്റ്റ് 2021 നവംബർ 23-ന് പൂർണ്ണമായും റദ്ദാക്കി
2. ട്രെയിൻ നമ്പർ 12626 ന്യൂഡൽഹി-തിരുവനന്തപുരം സെൻട്രൽ പ്രതിദിന കേരള സൂപ്പർഫാസ്റ്റ് 2021 നവംബർ 23-ന് പൂർണമായും റദ്ദാക്കി
3. ട്രെയിൻ നമ്പർ 13351 ധൻബാദ് ജംഗ്ഷൻ-ആലപ്പുഴ പ്രതിദിന എക്സ്പ്രസ് 2021 നവംബർ 22-ന് പൂർണമായും റദ്ദാക്കി.
4. ട്രെയിൻ നമ്പർ 12665 ഹൗറ - കന്യാകുമാരി പ്രതിവാര സൂപ്പർഫാസ്റ്റ് 2021 നവംബർ 22-ന് പൂർണ്ണമായും റദ്ദാക്കി
5. ട്രെയിൻ നമ്പർ 22815 ബിലാസ്പൂർ ജംഗ്ഷൻ-എറണാകുളം ജംഗ്ഷൻ പ്രതിവാര എക്സ്പ്രസ് 2021 നവംബർ 22-ന് പൂർണ്ണമായും റദ്ദാക്കി.
6. ട്രെയിൻ നമ്പർ 17236 നാഗർകോവിൽ ജംഗ്ഷൻ - കെഎസ്ആർ ബെംഗളൂരു പ്രതിദിന എക്സ്പ്രസ് 2021 നവംബർ 22-ന് പൂർണമായും റദ്ദാക്കി.
7. ട്രെയിൻ നമ്പർ 22642 ഷാലിമാർ - തിരുവനന്തപുരം സെൻട്രൽ ദ്വൈവാര സൂപ്പർഫാസ്റ്റ്, 2021 നവംബർ 21-ന് പൂർണ്ണമായും റദ്ദാക്കി.
വഴി തിരിച്ചു വിട്ടവ :
- 2021 നവംബർ 20 ശനിയാഴ്ച തിരുവനന്തപുരം സെൻട്രലിൽ നിന്ന് പുറപ്പെട്ട ട്രെയിൻ നമ്പർ 22641 തിരുവനന്തപുരം സെൻട്രൽ - ഷാലിമാർ ദ്വൈവാര എക്സ്പ്രസ്, . , കാട്പാടി ജംഗ്ഷൻ – പകല ജംഗ്ഷൻ . – ധർമവാരം ജംഗ്ഷൻ . – ധോൻ ജംഗ്ഷൻ – നന്ദ്യാൽ ജംഗ്ഷൻ – ഗുണ്ടൂർ ജംഗ്ഷൻ . – വിജയവാഡ ജംഗ്ഷൻ വഴി തിരിച്ചുവിട്ടു.
- 2021 നവംബർ 20 ശനിയാഴ്ച ഹൗറയിൽ നിന്ന് പുറപ്പെട്ട ട്രെയിൻ നമ്പർ 22877 ഹൗറ ജംഗ്ഷൻ-എറണാകുളം ജംഗ്ഷൻ പ്രതിവാര അന്ത്യോദയ എക്സ്പ്രസ് . കൃഷ്ണ കനാൽ ജംഗ്ഷൻ– ഗുണ്ടൂർ ജംഗ്ഷൻ. – നന്ദ്യാൽ ജംഗ്ഷൻ. – ധർമവാരം ജംഗ്ഷൻ– യെലഹങ്ക ജംഗ്ഷൻ. – ജോലാർപേട്ട വഴി തിരിച്ചുവിട്ടു.
ആരോഗ്യ, കുടുംബക്ഷേമ മന്ത്രാലയം
കുറഞ്ഞ സമയത്തിനുള്ളിൽ 70 ലക്ഷം പേർക്ക് കൊവിഡ് വാക്സിനേഷൻ നൽകിയ രാജ്യമായി ഇന്ത്യ മാറി. നേട്ടം സ്വന്തമാക്കിയത് 26 ദിവസം കൊണ്ട്
ന്യൂഡൽഹി , ഫെബ്രുവരി 11, 2021
കോവിഡ്പ്രതിരോധരംഗത്ത് ചരിത്രപരമായ മറ്റൊരു നേട്ടം സ്വന്തമാക്കി ഇന്ത്യ. ഏറ്റവും വേഗത്തിൽ 70 ലക്ഷം പേർക്ക് കൊവിഡ് വാക്സിനേഷൻ നൽകിയ രാജ്യമായി ഇന്ത്യ മാറി. 26 ദിവസം കൊണ്ടാണ് രാജ്യം ഈ നേട്ടം സ്വന്തമാക്കിയത്. 70 ലക്ഷം പേർക്ക് വാക്സിൻ ലഭ്യമാക്കുന്നതിന് അമേരിക്കയ്ക്ക് 27 ദിവസവും യുകെയ്ക്ക് 48 ദിവസവും ആവശ്യമായി വന്നിരുന്നു . കുറഞ്ഞ സമയത്തിനുള്ളിൽ 60 ലക്ഷം പേർക്ക് വാക്സിൻ ലഭ്യമാക്കുന്ന രാജ്യം എന്ന നേട്ടവും ഇന്ത്യ കുറച്ചു ദിവസങ്ങൾക്ക് മുൻപ് സ്വന്തമാക്കിയിരുന്നു
2021 ഫെബ്രുവരി 11 രാവിലെ എട്ടു വരെയുള്ള കണക്കുപ്രകാരം 70 ലക്ഷത്തിലേറെ ഗുണഭോക്താക്കൾ  കൊവിഡ്-19 വാക്സിൻ സ്വീകരിച്ചുകഴിഞ്ഞു
1,43,056 സെഷനുകളിലായി ആകെ 70,17,114 ഗുണഭോക്താക്കൾക്കാണ്കൊവിഡ് വാക്സിൻ ഇതുവരെ ലഭ്യമാക്കിയത്. ഇതിൽ 57,05,228 ആരോഗ്യപ്രവർത്തകരും 13,11,886 മുൻനിര പോരാളികളും ഉൾപ്പെടുന്നു
വാക്സിൻ വിതരണത്തിന്റെ ഇരുപത്തിയാറാം ദിവസമായ 2021 ഫെബ്രുവരി 10ന് രാജ്യത്തുടനീളം സംഘടിപ്പിച്ച 8308 സെഷനുകളിലായി 94,890 ആരോഗ്യ പ്രവർത്തകരും 3,10,459 മുൻനിര പോരാളികളും ഉൾപ്പെടെ 4,05,349 പേർ വാക്സിൻ സ്വീകരിച്ചു
ഓരോ ദിവസവും വാക്സിൻ സ്വീകരിക്കുന്നവരുടെ എണ്ണത്തിൽ വലിയ പുരോഗതിയാണ് ഉണ്ടാകുന്നത്
13 സംസ്ഥാന കേന്ദ്ര ഭരണ പ്രദേശങ്ങളിൽ രജിസ്റ്റർ ചെയ്ത ആരോഗ്യ പ്രവർത്തകരിൽ 65 ശതമാനത്തിലേറെ പേർക്ക് വാക്സിൻ ലഭ്യമാക്കി കഴിഞ്ഞു. രജിസ്റ്റർ ചെയ്ത ആരോഗ്യ പ്രവർത്തകരിൽ 79% പേർക്ക് വാക്സിൻ ലഭ്യമാക്കിയ ബിഹാറാണ് പട്ടികയിൽ ഒന്നാമത്
.
രോഗ പ്രതിരോധത്തിന്റെ മറ്റു മേഖലകളിലും ഇന്ത്യ വലിയ വിജയമാണ് സ്വന്തമാക്കുന്നത്. രാജ്യത്തെ 17 സംസ്ഥാന കേന്ദ്രഭരണ പ്രദേശങ്ങളിൽ കഴിഞ്ഞ 24 മണിക്കൂറിനിടെ ഒരു കോവിഡ് മരണം പോലും റിപ്പോർട്ട് ചെയ്തില്ല. തെലങ്കാന, ഗുജറാത്ത്, അസം, ഹരിയാന, ഒഡീഷ, ഉത്തരാഖണ്ഡ്, മേഘാലയ, നാഗാലാൻഡ്, ലക്ഷദ്വീപ്, ലഡാക്ക് സിക്കിം, മണിപ്പൂർ, മിസോറാം, ആൻഡമാൻ നിക്കോബാർ ദ്വീപ് സമൂഹങ്ങൾ, ത്രിപുര, അരുണാചൽപ്രദേശ്, ദാമൻ -ദിയു &ദാദ്ര നഗർ ഹവേലി എന്നിവിടങ്ങളിൽ ഇന്നലെ ഒരു കോവിഡ് മരണം പോലും സ്ഥിരീകരിച്ചിട്ടില്ല
കഴിഞ്ഞ 24 മണിക്കൂറിനിടെ 1,42,562 ആക്ടീവ് കേസുകളാണ് രാജ്യത്ത് റിപ്പോർട്ട് ചെയ്യപ്പെട്ടത്. ആകെ രോഗബാധിതരുടെ 1.31 ശതമാനം മാത്രമാണ് നിലവിൽ ചികിത്സയിലുള്ളത്.
ദശലക്ഷം പേരിലെ ആക്ടീവ് കേസുകളുടെ എണ്ണം ഏറ്റവും കുറഞ്ഞ രാജ്യങ്ങളിലൊന്നാണ് ഇന്ത്യ
.
കഴിഞ്ഞ 24 മണിക്കൂറിനിടെ 12, 923 പുതിയ കേസുകൾ രാജ്യത്ത് സ്ഥിരീകരിച്ചപ്പോൾ 11, 764 പേർ കോവിഡിൽ നിന്നും മുക്തി നേടി. രാജ്യത്തെ രോഗമുക്തി നിരക്കായ 97.26%, ആഗോളതലത്തിൽത്തന്നെ ഏറ്റവും ഉയർന്നതാണ്.
ഇതുവരെ രോഗം ഭേദമായത് 1,05,73,372 പേർക്കാണ്. രോഗമുക്തരുടെയും ആക്ടീവ് കേസുകളുടേയും എണ്ണത്തിലെ അന്തരം നിലവിൽ 1,04,30,810 ആണ്.
പുതുതായി രോഗമുക്തി നേടിയവരിൽ 83.20 ശതമാനവും 6 സംസ്ഥാനങ്ങളിലാണ്. 5745 പേർ രോഗമുക്തി നേടിയ കേരളമാണ് പട്ടികയിൽ ഒന്നാമത്. 2421 പേർ മഹാരാഷ്ട്രയിലും 495 പേർ ഗുജറാത്തിലും കോവിഡ് മുക്തി നേടി
പുതുതായി രോഗം സ്ഥിരീകരിച്ചതിൽ 85.11 ശതമാനവും 6 സംസ്ഥാനങ്ങളിലാണ്. 5980 പേർക്ക് കോവിഡ് സ്ഥിരീകരിച്ച കേരളമാണ് പട്ടികയിൽ ഒന്നാമത്. മഹാരാഷ്ട്രയിൽ 3451 പേർക്കും തമിഴ്നാട്ടിൽ 479 പേർക്കും പുതുതായി രോഗം സ്ഥിരീകരിച്ചു
കഴിഞ്ഞ 24 മണിക്കൂറിനിടെ റിപ്പോർട്ട് ചെയ്യപ്പെട്ട 108 കൊവിഡ് മരണങ്ങളിൽ 79.63 ശതമാനവും 7 സംസ്ഥാനങ്ങളിലാണ്
30 പേർ മരണമടഞ്ഞ മഹാരാഷ്ട്രയിലാണ് ഏറ്റവും കൂടുതൽ മരണങ്ങൾ ഇന്നലെ റിപ്പോർട്ട് ചെയ്യപ്പെട്ടത്. കേരളത്തിൽ 18 പേരും രോഗബാധയെ തുടർന്ന് ഇന്നലെ മരണമടഞ്ഞു
IE/SKY
(
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഈസ്റ്റർ ആശംസ
ഈസ്റ്റർ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
"ഈസ്റ്റർ ആശംസകൾ! ഈ ദിവസം, യേശുക്രിസ്തുവിന്റെ പുണ്യം നിറഞ്ഞ അനുശാസനങ്ങൾ നാം സ്മരിക്കുന്നു . സാമൂഹിക ശാക്തീകരണത്തിന് അദ്ദേഹം നൽകിയ ഊന്നൽ ലോകമെമ്പാടുമുള്ള ദശലക്ഷക്കണക്കിന് ആളുകളെ പ്രചോദിപ്പിക്കുന്നു." പ്രധാനമന്ത്രി ട്വിറ്ററിൽ കുറിച്ചു.
പ്രധാനമന്ത്രിയുടെ ഓഫീസ്
മാതാവിന്റെ വിയോഗത്തിൽ പ്രധാനമന്ത്രി ശ്രീമതി സോണിയാ ഗാന്ധിയെ അനുശോചനം അറിയിച്ചു
ശ്രീമതി സോണിയാ ഗാന്ധിയുടെ അമ്മ ശ്രീമതി പാവോളോ മൈനോയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം അറിയിച്ചു.
പ്രധാനമന്ത്രി ട്വീറ്റ് ചെയ്തു :
"സോണിയാ ഗാന്ധിജിയുടെ അമ്മ ശ്രീമതി പാവോളോ മൈനോയുടെ നിര്യാണത്തിൽ അനുശോചനം രേഖപ്പെടുത്തുന്നു. അവരുടെ ആത്മാവിന് ശാന്തി ലഭിക്കട്ടെ. ഈ ദുഃഖവേളയിൽ എന്റെ ചിന്തകൾ മുഴുവൻ കുടുംബത്തോടൊപ്പമാണ്."
കൃഷി മന്ത്രാലയം
കേന്ദ്ര കൃഷി മന്ത്രി സംസ്ഥാന കൃഷി മന്ത്രിമാരുമായി നടത്തിയ വിഡിയോ കോണ്ഫറണ്സിങ്ങിന്റെ തുടർച്ചയായി കേന്ദ്രം കൈകൊണ്ട തീരുമാനങ്ങൾ സംസ്ഥാന -കേന്ദ്രഭരണ പ്രദേശങ്ങളെ അറിയിച്ചു
(സംസ്ഥാനങ്ങളിലെയും കേന്ദ്രഭരണപ്രദേശങ്ങളിലെയും എല്ലാ കൃഷി മന്ത്രിമാരുമായും കേന്ദ്ര കൃഷി കര്ഷക ക്ഷേമ മന്ത്രി ശ്രീ നരേന്ദ്രസിംങ് തോമര് വിഡിയോ കോണ്ഫറണ്സിംങ് നടത്തി. കോവിഡ് 19 മഹാമാരിയുടെ വെളിച്ചത്തില് അതതു മേഖലകളിലെയും സംസ്ഥാനങ്ങളിലെയും കര്ഷകരും കാര്ഷിക പ്രവര്ത്തനങ്ങളുമായി ബന്ധപ്പെട്ട വിഷയങ്ങളാണ് വിഡിയോ കോണ്ഫറണ്സിംങ്ങില് ചര്ച്ച ചെയ്തത്. ചർച്ചയുടെ തുടർച്ചയെന്നോണം ഗവണ്മെന്റ് താഴെ പറയുന്ന തീരുമാനങ്ങള് കൈക്കൊള്ളുകയും അവ എല്ലാ സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും അറിയിക്കുകയും ചെയ്തു:താങ്ങുവില പദ്ധതി  പ്രകാരം താങ്ങുവിലയ്ക്ക് പയര് വർഗ്ഗങ്ങളും എണ്ണ കുരുക്കളും സംഭരിക്കാനുള്ള തിയതി അതത് സംസ്ഥാനങ്ങള്ക്കു നിശ്ചയിക്കാവുന്നതാണ് എന്ന് ഗവണ്മെന്റു തീരുമാനിച്ചു. സംഭരണം അടുത്ത 90 ദിവസത്തേയ്ക്കു തുടരണം.വേഗം കേടാകുന്ന കാര്ഷിക ഉത്പ്പന്നങ്ങള്, പച്ചക്കറികള്, പഴങ്ങള് തുടങ്ങിയവയ്ക്ക് ആദായകരമായ വില ഉറപ്പാക്കുന്നതിന് വിപണിയില് ഇടപടേണ്ട പദ്ധതിയുടെ വിശദാംശങ്ങള് കൃഷി സഹകരണ കര്ഷകക്ഷേമ വകുപ്പ് എല്ലാ സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കിയിട്ടുണ്ട്. ഉത്പാദന ചെലവിന്റെ 50 ശതമാനം  കേന്ദ്ര ഗവണ്മെന്റ് വഹിക്കുന്ന ഈ പദ്ധതി നടപ്പാക്കുന്നതിന് എല്ലാ സംസ്ഥാനങ്ങളോടും ആവശ്യപ്പെട്ടിട്ടുണ്ട്. വിശദമായ മാര്ഗ്ഗരേഖ ഇന്ന് പുറപ്പെടുവിച്ച സര്ക്കുലറില് സംസ്ഥാനങ്ങള്ക്ക് നല്കിയിട്ടുണ്ട്.
മറ്റ് മുന്നേറ്റങ്ങള്:പ്രധാന് മന്ത്രി കിസാന് സമ്മാന് നിധി പദ്ധതിയുടെ  കീഴില് ഇതുവരെ 15,842 കോടി രൂപ വിതരണം ചെയ്തു. ലോക് ഡൗണ് കാലഘട്ടമായ 2020 മാര്ച്ച് 24 മുതല് ഏകദേശം 7.92 കോടി കര്ഷക കുടുംബങ്ങള്ക്ക് ഇതിന്റെ പ്രയോജനം ലഭിച്ചു.സംസ്ഥാന കാര്ഷികോത്പ്പന്ന വിപണന കമ്മിറ്റി നിയമത്തിലെ നിയന്ത്രണങ്ങള് പരിമിതപ്പെടുത്തി കൊണ്ട് കൃഷിക്കാരില് നിന്നും കര്ഷക കൂട്ടായ്മാകളില് നിന്നും അവരുടെ സഹകരണ സംഘങ്ങളില് നിന്നും ഉത്പ്പന്നങ്ങള് നേരിട്ടു വാങ്ങുന്നതിനുള്ള സൗകര്യങ്ങള് മൊത്ത കച്ചവടക്കാര്ക്കും, വലിയ വ്യാപാരികള്ക്കും, സംസ്കരണ കമ്പനികള്ക്കും ലഭ്യമാക്കുന്നതനുള്ള നിര്ദ്ദേശങ്ങള് 2020 ഏപ്രില് 4 ന് സംസ്ഥാന, കേന്ദ്ര ഭരണ പ്രദേശ ഗവണ്മെന്റുകള്ക്ക് നല്കി.അവശ്യസാധനങ്ങളുടെ വിതരണത്തിനായി റെയില്വെ 109 ചരക്കു വണ്ടികളാണ് ക്രമീകരിച്ചിട്ടുള്ളത്. ലോക്ഡൗണ് തുടങ്ങിയതു മുതല് ഏകദേശം 59 പാതകളില് പ്രത്യേക ചരക്കുവണ്ടികളും ഓടുന്നു.ചരക്കു നീക്കത്തിന്റെ മൊഡ്യൂൾ നേരത്തെ ഇ - നാം ആപ്പിൽ കൂട്ടി ചേര്ത്തിരുന്നു. കൃഷിക്കാരും വ്യാപാരികളും ഉള്പ്പെടെ ഏകദേശം 200 പേര് ഇത് ഉപയോഗിക്കാന് തുടങ്ങിയിരിക്കുന്നു .
മന്ത്രിസഭ
ഇന്ത്യ-മൊറോക്കോസഹകരണത്തിനുള്ള ധാരണാപത്രത്തിന് മന്ത്രിസഭയുടെ അനുമതി
ഇന്ത്യയുടെയും, മൊറോക്കോയുടെയും നീതി ന്യായകോടതികള്തമ്മില് പരസ്പര സഹകരണംശക്തിപ്പെടുത്തുന്നതിനുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭയോഗംഅംഗീകാരം നല്കി.
(നീതി ന്യായസംബന്ധവും, നിയമപരമായമറ്റ്മേഖലകളിലുമുള്ളഅടിസ്ഥാന സൗകര്യങ്ങളുടെയുംവിവരസാങ്കേതികവിദ്യയുടെയുംകൈമാറ്റത്തിനും ഇന്ത്യയും, മൊറോക്കോയും തമ്മിലുള്ള സഹകരണ പരിപോഷിപ്പിക്കുന്നതിനും ഈ ധാരണാപത്രംവഴിയൊരുക്കും.
ND MRD– 366
പ്രധാനമന്ത്രിയുടെ ഓഫീസ്
രാജസ്ഥാൻ രൂപീകരണ ദിനത്തിൽ പ്രധാനമന്ത്രിയുടെ ആശംസ
രാജസ്ഥാൻ രൂപീകരണ ദിനത്തിൽ സംസ്ഥാനത്തെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ധീരതയുടെയും ആത്മാഭിമാനത്തിന്റെയും ത്യാഗത്തിന്റെയും ചരിത്രഭൂമിയായ രാജസ്ഥാനിലെ എല്ലാ നിവാസികൾക്കും അഭിവാദ്യങ്ങൾ. രാജസ്ഥാൻ ദിനാശംസകൾ. സംസ്ഥാനം പുരോഗതിയുടെ പാതയിൽ മുന്നേറട്ടെ എന്നതാണ് ആഗ്രഹം ."
രാജ്യരക്ഷാ മന്ത്രാലയം
കോവിഡ് - 19 പ്രതിരോധ മേഖലയിലെ ഉല്പ്പാദനത്തെ പ്രതികൂലമായി ബാധിച്ചതായി പ്രതിരോധ വകുപ്പ് മന്ത്രി ശ്രീ രാജ്നാഥ് സിങ്
കൊറോണ വൈറസ് മഹാമാരിക്കെതിരായ രാജ്യത്തിന്റെ പോരാട്ടത്തില് സൊസൈറ്റി ഓഫ് ഇന്ത്യന് ഡിഫന്സ് മാനുഫാക്ചെറേർസ് , മറ്റ് സൂക്ഷ്മ ചെറുകിട ഇടത്തരം സംരംഭങ്ങള്  എന്നിവ വഹിച്ച പങ്കിനെ പ്രതിരോധ വകുപ്പ് മന്ത്രി ശ്രീ രാജ്നാഥ് സിങ് അഭിനന്ദിച്ചു.
ന്യൂഡല്ഹിയില് സൂക്ഷ്മചെറുകിട, ഇടത്തരം സംരംഭങ്ങളുടെ ഇ-കോണ്ക്ലേവില് വീഡിയോ കോണ്ഫറന്സിലൂടെ സംസാരിക്കുകയായിരുന്നു അദ്ദേഹം. SIDM, കോണ്ഫെഡറേഷന് ഓഫ് ഇന്ത്യന് ഇന്ഡസ്ട്രി, പ്രതിരോധ ഉല്പ്പാദന വകുപ്പ് എന്നിവ സംയുക്തമായാണ് ഇ-കോണ്ക്ലേവ് സംഘടിപ്പിച്ചത്.
DRDO രൂപകല്പ്പന ചെയ്ത PPE കിറ്റുകള്, മാസ്കുകള്, വെന്റിലേറ്റര് ഭാഗങ്ങള് എന്നിവയുടെ ഉല്പ്പാദനം SIDM വര്ധിപ്പിച്ചതില് സന്തോഷമുണ്ടെന്ന് ശ്രീ രാജ്നാഥ് സിങ് പറഞ്ഞു. രണ്ട് മാസത്തിനകം, നമ്മുടെ ആഭ്യന്തര ആവശ്യങ്ങള്ക്ക് ഇവ തികഞ്ഞു. സമീപഭാവിയില് അയല് രാജ്യങ്ങളെ ഇവ നല്കി സഹായിക്കാനാവുമെന്ന് പ്രതീക്ഷിക്കുന്നതായും അദ്ദേഹം പറഞ്ഞു.
ആയുധ നിര്മാണശാലകള് , പ്രതിരോധ പൊതുമേഖലാ സ്ഥാപനങ്ങള്, സേവന സ്ഥാപനങ്ങള് എന്നിവയുമായി ചേര്ന്ന് 8000 ത്തിലധികം സൂക്ഷ്മ-ചെറുകിട-ഇടത്തരം സംരംഭങ്ങള് പ്രവര്ത്തിക്കുന്നുണ്ട്. ഈ സ്ഥാപനങ്ങളുടെ ആകെ ഉല്പ്പാദനത്തിന്റെ 20% പങ്ക് നിര്വഹിക്കുന്നത് ഈ MSME കളാണ്.
നിലവിലുള്ള വിതരണ ശൃംഖലയിലെ തടസ്സം മൂലം ലോക്ക്ഡൗണ് ഏറ്റവുമധികം ബാധിച്ചത് ഉല്പ്പാദന മേഖലയെ ആണെന്നും, പ്രതിരോധ മേഖലയും ഇതില് നിന്ന് ഒഴിവാകുന്നില്ലെന്നും, അദ്ദേഹം പറഞ്ഞു. ഗവണ്മെന്റ് മാത്രമാണ് പ്രതിരോധ ഉല്പ്പാദന രംഗത്തെ ഏക ഉപഭോക്താവ് എന്നതിനാല്, ലോക്ഡൗണ് പ്രതിസന്ധി ഏറ്റവും രൂക്ഷമായി ബാധിച്ചത് പ്രതിരോധമേഖലയെയാണെന്നും അദ്ദേഹം പറഞ്ഞു.
RFP/RFI എന്നിവയുടെ തീയതി നീട്ടി നല്കല്, നല്കാനുള്ള തുക എത്രയും പെട്ടെന്ന് വിതരണം ചെയ്യല് എന്നീ ചില നടപടികളിലൂടെ ഈ വെല്ലുവിളികള് നേരിടുന്നതിനായി പ്രതിരോധ മന്ത്രാലയം, വ്യവസായങ്ങള്ക്കായി, പ്രത്യേകിച്ച് MSME കള്ക്കായി, നിരവധി സഹായങ്ങള് ചെയ്തു. വ്യവസായങ്ങളുടെ സാമ്പത്തിക ബാധ്യത ലഘൂകരിക്കാന് ഗവണ്മെന്റും റിസര്വ് ബാങ്കും നിരവധി സാമ്പത്തിക സഹായ നടപടികള് പ്രഖ്യാപിച്ചിട്ടുണ്ട്. അധിക മൂലധനവും വായ്പാ പലിശ അടയ്ക്കുന്നത് നീട്ടി വയ്ക്കുന്നതും വ്യവസായങ്ങള്ക്ക് സമാശ്വാസം നല്കുന്ന നടപടികളാണ്.
പ്രതിരോധ മേഖലയില് പ്രവര്ത്തിക്കുന്ന 800 ലധികം MSME കള് ഇ-കോണ്ക്ലേവില് പങ്കെടുത്തു. ചീഫ് ഓഫ് ഡിഫന്സ് സ്റ്റാഫ്, ജനറല് ബിപിന് റാവത്ത്, സെക്രട്ടറി , ശ്രീ രാജ്കുമാര്, SIDM പ്രസിഡന്റ്, ശ്രീ ജയന്ത് ഡി പാട്ടീല്, സിഐഐ ഡയറക്ടര് ജനറല്, ശ്രീ ചന്ദ്രജിത്ത് ബാനര്ജി, മുതിര്ന്ന സേനാ ഉദ്യോഗസ്ഥര്, മന്ത്രാലയ ഉദ്യോഗസ്ഥര്, ഓര്ഡ്നന്സ് ഫാക്ടറി ബോര്ഡ്, പ്രതിരോധ പൊതുമേഖലാ സ്ഥാപനങ്ങള് എന്നിവിടങ്ങളിലെ ഉദ്യോഗസ്ഥര് പരിപാടിയില് പങ്കെടുത്തു.
ഷിപ്പിങ് മന്ത്രാലയം
കേന്ദ്രമന്ത്രി ശ്രീ സർബാനന്ദ സോനോവാൾ 2023 ലെ ഹരിത തുറമുഖം മാർഗ്ഗനിർദ്ദേശങ്ങൾ-'ഹരിത് സാഗർ' പുറത്തിറക്കി
ന്യൂ ഡൽഹി: മെയ് 10, 2023
സീറോ കാർബൺ ബഹിർഗമനം കൈവരിക്കുക എന്ന വലിയ ലക്ഷ്യം നിറവേറ്റുന്നതിനായി, തുറമുഖ, ഷിപ്പിംഗ്, ജലപാത മന്ത്രാലയം ഹരിത തുറമുഖ മാർഗ്ഗനിർദ്ദേശങ്ങൾ - ‘ഹരിത് സാഗർ’ പുറത്തിറക്കി. കേന്ദ്ര തുറമുഖ, ഷിപ്പിംഗ്, ജലപാത, വിനോദസഞ്ചാര സഹമന്ത്രി ശ്രീ ശ്രീപദ് വൈ നായിക്, മന്ത്രാലയത്തിലെ മറ്റ് മുതിർന്ന ഉദ്യോഗസ്ഥർ എന്നിവരുടെ സാന്നിധ്യത്തിൽ കേന്ദ്ര തുറമുഖ, ഷിപ്പിംഗ്, ജലപാത, ആയുഷ് മന്ത്രി ശ്രീ സർബാനന്ദ സോനോവാൾ ഇന്ന് ന്യൂ ഡെൽഹിയിൽ മാർഗനിർദ്ദേശങ്ങൾ പുറത്തിറക്കി.
ഹരിത് സാഗർ മാർഗ്ഗനിർദ്ദേശങ്ങൾ - 2023 പ്രധാന തുറമുഖങ്ങൾക്കായി ഒരു സമഗ്രമായ കർമ്മ പദ്ധതി തയ്യാറാക്കിയിരിക്കുന്നു. ഇത് ഹരിത സംരംഭങ്ങളിൽ ശ്രദ്ധ കേന്ദ്രീകരിച്ചു കൊണ്ട് നിശ്ചിത സമയപരിധിക്കുള്ളിൽ കാർബൺ ബഹിർഗമനത്തിന്റെ അളവ് കുറയ്ക്കുന്നതിനും സുസ്ഥിരമായ വികസന ലക്ഷ്യങ്ങൾ കൈവരിക്കുന്നതിനുമുള്ള ഒരു ചട്ടക്കൂട് നൽകുന്നു.
തുറമുഖ പ്രവർത്തനങ്ങളിൽ നിന്ന് മാലിന്യം ഒഴിവാക്കുന്നതിനും ഉപയോഗം കുറയ്ക്കുക, പുനരുപയോഗം ചെയ്യുക, പുന ചംക്രമണം ചെയ്യുക എന്നിവയിലൂടെ മാലിന്യം കുറയ്ക്കുന്നതിനും ലക്ഷ്യമിടുന്നു.
പാരിസ്ഥിതിക പ്രകടന സൂചകങ്ങളെ അടിസ്ഥാനമാക്കി, നിരീക്ഷണം പ്രോത്സാഹിപ്പിക്കുന്നതും മാർഗ്ഗനിർദ്ദേശങ്ങളുടെ ലക്ഷ്യമാണ്. ഇത് തുറമുഖങ്ങളുമായി ബന്ധപ്പെട്ട ദേശീയ ഹരിത ഹൈഡ്രജൻ മിഷന്റെ പ്രവർത്തനം, ഹരിത ഹൈഡ്രജൻ സൗകര്യ വികസനം, തീരത്തെ കാറ്റിൽ നിന്നുള്ള ഊർജം മുതലായവ ഉൾക്കൊള്ളുന്നു. കൂടാതെ ആഗോള ഗ്രീൻ റിപ്പോർട്ടിംഗ് ഇനിഷ്യേറ്റീവ്  മാനദണ്ഡം സ്വീകരിക്കുന്നതിനുള്ള വ്യവസ്ഥയും നൽകുന്നു.
2022-23 സാമ്പത്തിക വർഷത്തിൽ തെരഞ്ഞെടുത്ത മാനദണ്ഡങ്ങളെ അടിസ്ഥാനമാക്കി, പ്രവർത്തനപരവും സാമ്പത്തികവുമായ എക്കാലത്തെയും മികച്ച പ്രകടനത്തിന് പ്രധാന തുറമുഖങ്ങൾക്ക് അവാർഡുകൾ ലഭിച്ചു. 2022-23 കാലയളവിലെ മൊത്തത്തിലുള്ള പ്രകടനത്തിന്റെ അടിസ്ഥാനത്തിൽ ഏറ്റവും ഉയർന്ന റാങ്ക് രേഖപ്പെടുത്തിയ തുറമുഖങ്ങളെയും ആദരിച്ചു. പദ്ധതി പൂർത്തീകരണത്തിലെ സമയ മികവിന്  കൊച്ചി തുറമുഖത്തിന് പ്രത്യേക പുരസ്കാരം ലഭിച്ചു.
(Visitor Counter : 84
പ്രധാനമന്ത്രിയുടെ ഓഫീസ്
ലോക പരിസ്ഥിതി ദിനത്തില് പ്രധാനമന്ത്രിയുടെ ആശംസ
പ്രധാനമന്ത്രി ശ്രീ. നരേന്ദ്ര മോദി ലോക പരിസ്ഥിതി ദിനത്തില് ജനങ്ങള്ക്ക് ആശംസകള് നേര്ന്നു.
'ലോക പരിസ്ഥിതി ദിനത്തില് ആശംസകള്. നമ്മുടെ ഭാവി തലമുറകള് ശുദ്ധവും, ഹരിതാഭവുമായ ഭൂമിയില് പ്രകൃതിയുമായി പൊരുത്തപ്പെട്ട് ജീവിക്കുന്നുവെന്ന് നമുക്കൊരുമിച്ച് ഉറപ്പ് വരുത്താം', പ്രധാനമന്ത്രി പറഞ്ഞു.
(ND MRD – 448
പ്രധാനമന്ത്രിയുടെ ഓഫീസ്
പ്രധാനമന്ത്രി ജപ്പാൻ പ്രധാനമന്ത്രി ഫ്യൂമിയോ കിഷിദയുമായി ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ജപ്പാൻ പ്രധാനമന്ത്രി ഫ്യൂമിയോ കിഷിദയുമായി ടെലിഫോണിൽ സംസാരിച്ചു.
ജപ്പാൻ പ്രധാനമന്ത്രിയായി ചുമതലയേറ്റ കിഷിദയെ പ്രധാനമന്ത്രി തന്റെ അഭിനന്ദനങ്ങളും ആശംസകളും അറിയിച്ചു.
ഇന്ത്യയും ജപ്പാനും തമ്മിലുള്ള പ്രത്യേക തന്ത്രപരവും ആഗോളതലത്തിലുള്ളതുമായ പങ്കാളിത്തത്തിലെ ദ്രുതഗതിയിലുള്ള പുരോഗതിയിൽ ഇരു നേതാക്കളും സംതൃപ്തി രേഖപ്പെടുത്തി, ഉയർന്ന സാങ്കേതികവിദ്യ, ഭാവി മേഖലകൾ ഉൾപ്പെടെ വിവിധ രംഗങ്ങളിൽ സഹകരണം കൂടുതൽ മെച്ചപ്പെടുത്താനുള്ള സാധ്യതകളിൽ യോജിപ്പ് പ്രകടിപ്പിച്ചു. . വൻ നിക്ഷേപത്തിലൂടെ ഇന്ത്യയുടെ സാമ്പത്തിക പരിഷ്കാരങ്ങൾ പ്രയോജനപ്പെടുത്താൻ പ്രധാനമന്ത്രി ജാപ്പനീസ് കമ്പനികളെ ക്ഷണിച്ചു.
ഇന്തോ-പസഫിക് മേഖലയിൽ ഇന്ത്യയും ജപ്പാനും തമ്മിലുള്ള കാഴ്ചപ്പാടുകളുടെ വർദ്ധിച്ചുവരുന്ന യോജിപ്പ് , ശക്തമായ സഹകരണം എന്നിവയും നേതാക്കൾ ചർച്ച ചെയ്തു. ഇക്കാര്യത്തിൽ ക്വാഡ് ചട്ടക്കൂടിന് കീഴിലുള്ള സഹകരണത്തിന്റെ പുരോഗതി അവർ അവലോകനം ചെയ്തു.
ഉഭയകക്ഷി ഉച്ചകോടിയ്ക്കായി ഏറ്റവും അടുത്ത തന്റെ സൗകര്യപ്രദമായ സമയത്തു് ഇന്ത്യ സന്ദർശിക്കാൻ കിഷിദയെ പ്രധാനമന്ത്രി ക്ഷണിച്ചു.
(
പ്രധാനമന്ത്രിയുടെ ഓഫീസ്
റവ. ഡോ. ഫിലിപ്പോസ് മാർ ക്രിസോസ്റ്റം വലിയ മെത്രാപ്പൊലീത്തയുടെ നിര്യാണത്തിൽ പ്രധാനമന്ത്രി അനുശോചിച്ചു
മാർത്തോമ്മാ സഭ മുൻ അധ്യക്ഷൻ റവ. ഡോ. ഫിലിപ്പോസ് മാർ ക്രിസോസ്റ്റം വലിയ മെത്രാപ്പൊലീത്തയുടെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി അനുശോചണം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
" റവ. ഡോ. ഫിലിപ്പോസ് മാർ ക്രിസോസ്റ്റം വലിയ മെത്രാപ്പൊലീത്തയുടെ നിര്യാണത്തിൽ ദുഖിക്കുന്നു. ശ്രേഷ്ഠമായ ദൈവശാസ്ത്ര പരിജ്ഞാനവും മനുഷ്യന്റെ കഷ്ടപ്പാടുകൾ ദൂരീകരിക്കാനുള്ള നിരവധി ശ്രമങ്ങൾക്കും അദ്ദേഹം ഓർക്കപ്പെടും. മലങ്കര മാർത്തോമ്മാ സിറിയൻ സഭയിലെ അംഗങ്ങളെ അനുശോചനം അറിയിക്കുന്നു. "
(
പ്രധാനമന്ത്രിയുടെ ഓഫീസ്
സുശാന്ത് സിങ് രാജ്പുത്തിന്റെ നിര്യാണത്തില് പ്രധാനമന്ത്രി അനുശോചിച്ചു
സുശാന്ത് സിങ് രാജ്പുത്തിന്റെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'സുശാന്ത് സിങ് രാജ്പുത്... തിളക്കമേറിയ യുവനടന് വളരെ നേരത്തേ വിട്ടകന്നു. അദ്ദേഹം ടിവി, ചലച്ചിത്ര മേഖലകളില് പ്രതിഭ തെളിയിച്ചു. വിനോദ മേഖലയില് അദ്ദേഹം ഉയര്ന്നുവന്നതു പലര്ക്കും പ്രചോദനമായി. അദ്ദേഹം ബാക്കിവെക്കുന്നത് ഒട്ടേറെ അവിസ്മരണീയമായ പ്രകടനങ്ങളാണ്. അദ്ദേഹത്തിന്റെ നിര്യാണം വേദനിപ്പിക്കുന്നു. കുടുംബത്തിന്റെയും ആരോധകരുടെയും ദുഃഖത്തില് പങ്കുചേരുന്നു. ഓം ശാന്തി', പ്രധാനമന്ത്രി പറഞ്ഞു.